Všeobecne záväzné nariadenie obce Lúč na Ostrove č. 01/2014

o miestnej dani za psa

**Obec Lúč na Ostrove, Obecné zastupiteľstvo v Lúči na Ostrove v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 29 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov**

sa uznieslo na vydaní tohto

všeobecne záväzného nariadenia Obce Lúč na Ostrove

**§ 1**

**Úvodné ustanovenie**

Základné náležitosti o miestnej dani za psa sú ustanovené v § 22 až 29 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Lúč na Ostrove ako správca dane (ďalej len „správca dane“) týmto VZN zavádza s účinnosťou od 1.1.2015 miestnu daň za psa.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani za psa podľa splnomocňovacieho ustanovenia § 29 zákona č. 582/2004 Z.z. správcom dane.

**§ 4**

**Sadzba dane**

Správca dane určuje sadzbu dane za jedného psa a kalendárny rok nasledovne:

1. 4,00 EUR za psa chovaného v rodinnom dome
2. 4,00 EUR za psa chovaného vo viacbytovom dome
3. 4,00 EUR za psa chovaného v objektoch a na pozemkoch firiem, organizácií.....

**§ 5**

**Oslobodenie od dane**

1. Správca dane ustanovuje oslobodenie od dane za psa v celom rozsahu u daňovníkov – fyzických osôb v prípade:
2. ak daňovníkom je nevidomá osoba
3. Oslobodenie od dane podľa ods.1/ musí daňovník preukázať do  *30 dní*  od vzniku nároku na oslobodenie od dane.
4. Oslobodenie od dane zanikne okamžite ak pominie a zanikne dôvod, pre ktorý sa uplatnilo a povolilo oslobodenie.

**§ 6**

**Zníženie dane**

1. Správca dane ustanovuje zníženie dane o 50 % za psa získaného z útulku pre zvieratá daňovníkovi ako prvému vlastníkovi alebo držiteľovi.
2. Dôvod na zníženie dane za psa si môže daňovník uplatniť iba dokladom preukazujúcim nadobudnutie psa, spravidla formou potvrdenia vydaného  *regionálnym centrom Slobody zvierat* o tom, že pes bol získaný z útulku pre zvieratá.

**§ 7**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Lúč na Ostrove č. 06/2012

**§ 8**

**Záverečné ustanovenie**

Obecné zastupiteľstvo v Lúči na Ostrove sa uznieslo na vydaní tohto VZN na svojom zasadnutí dňa **09**.**12.2014** uznesením č **63a./2014/OZ** a toto **VZN nadobúda účinnosť dňom** **01.01.2015**.

**V Lúči na Ostrove, dňa 12.12.2014**

**Vyvesené : 13.12.2019 Mgr. Ladislav Kiss v.r.**

Zvesené : starosta obce